Sotsiaalministeeriumi mitmekesisuse ja võrdse kohtlemise edendamise kava 2026–2027

Sissejuhatus
Eesti Vabariigi valitsusasutusena vastutab Sotsiaalministeerium tervise- ja sotsiaalvaldkonna poliitikate kujundamise, arendamise ja koordineerimise eest ning teostab neis valdkondades järelevalvet[footnoteRef:2]. Ministeeriumi missioon on kujundada Eestis elukeskkond, kus inimestel on võrdsed võimalused inimväärseks eluks. [2:  Sotsiaalministeeriumi põhimäärus] 

Mitmekesisuse ja võrdse kohtlemise teadlik edendamine on osa ministeeriumi põhimõtetest. 2020. aastal liitusime Mitmekesisuse kokkuleppega, pälvisime märgise „Austame erinevusi“ ning moodustasime valdkonna edendamise töögrupi ja tegevuskava. 2022. aastal valmis Sotsiaalministeeriumi esimene mitmekesisuse ja võrdse kohtlemise edendamise kava[footnoteRef:3], mis kehtis aastatel 2023–2025.  [3:  Edaspidi „võrdsuskava“ või „kava“.] 

Käesolev mitmekesisuse ja võrdse kohtlemise edendamise kava 2026–2027 on järjekorras teine ning toetab ministeeriumi arengukavas 2024–2027 seatud visiooni ja eesmärkide saavutamist. Võrsdsuskavas seame eesmärgid, mille suunas mitmekesisuse ja võrdse kohtlemise edendamisel järgneva kahe aasta jooksul liigume ning määratleme tegevused nende saavutamiseks. Ühtlasi sõnastame esialgsed fookused järgmiseks arengukava perioodiks 2028–2031, mida täpsustatakse arengukava koostamise käigus ning ühtlustatakse ministeeriumi üldiste arengusuundadega.


Sotsiaalministeeriumi eesmärgid mitmekesisuse ja võrdse kohtlemise edendamisel 2026–2027
Mitmekesisuse ja võrdse kohtlemise edendamiseks Sotsiaalministeeriumis on järgnevaks kaheks aastaks seatud neli eesmärki koos mõõdikute ja sihttasemetega. Iga mõõdiku puhul on (võimalusel) välja toodud selle tase 2022. aastal enne esimese võrdsuskava perioodi, algtase 2025. aastal enne teise kava perioodi ning sihttase, mille soovime saavutada 2027. aasta lõpuks[footnoteRef:4]. Lisaks on eesmärkide juures visandatud suunad aastateks 2028–2031, mida arvestada tegevuskava uuendamisel 2027. aastal. [4:  Juhul, kui mõõdik ei olnud kajastatud Sotsiaalministeeriumi mitmekesisuse ja võrdse kohtlemise kavas 2023–2025, on see tähistatud märgiga „--".
] 

I eesmärk. Mitmekesisuse ja võrdse kohtlemise põhimõtted on lõimitud Sotsiaalministeeriumi poliitikakujundamisse süsteemselt ja järjepidevalt
Eesmärgi saavutamist seiratakse järgnevate mõõdikute abil:
	jrk
	Mõõdik
	Tase 2022
	Algtase 2025
	Sihttase 2027

	1.1. 
	Eelnõude ja/või strateegiliste dokumentide arv, mille loomisel on süsteemselt rakendatud võrdsuslõime põhimõtet 
	Algtase puudub
	Algtase puudub
	2

	1.2. 
	Sotsiaalministeeriumis on määratud roll või isik, kes veab ja koordineerib mitmekesisuse ja võrdse kohtlemise lõimimisega seotud algatust poliitikakujundamises
	--
	Puudub
	Olemas


Eesmärgi keskmes on see, et mitmekesisuse ja võrdse kohtlemise põhimõtteid arvestatakse poliitikate ja strateegiate kujundamisel järjepidevalt ja teadlikult. Võrdsuslõime aitab ennetada olukordi, kus kavandatud meetmed võivad tahtmatult suurendada ebavõrdsust või jätta osa inimesi kõrvale, ning toetab selliste lahenduste loomist, mis toimivad erinevate inimrühmade jaoks.
Aastatel 2026–2027 keskendutakse eelkõige ühtse ja järjepideva lähenemise kujunemiseks vajalike eelduste loomisele, sh vastutuse määratlemisele, võrdsuslõimet toetavate koostöösuhete loomisele ning valitud initsiatiivide piloteerimisele. Kavandatud tegevused toetavavad Sotsiaalministeeriumi arengukava 2024–2027 strateegilise arengusuuna „Inimkesksed poliitikakujundajad“ eesmärkide saavutamist.
Sihid aastateks 2028–2031[footnoteRef:5] [5:  Järgmise Sotsiaalministeeriumi arengukava periood.] 

Sotsiaalministeeriumi poliitikakujundajatele mõeldud kohandatud mitmekesisuse ja võrdse kohtlemise lõimimise raamistiku.
Poliitikakujundamisega seotud Sotsiaalministeeriumi teenistujatele mitmekesisuse ja võrdse kohtlemise poliitikakujundamisse lõimimise koolituse loomine ja pakkumine.





II eesmärk. Sotsiaalministeeriumis on tagatud õiglane kohtlemine
Eesmärgi saavutamist seiratakse järgnevate mõõdikute abil: 
	jrk
	Mõõdik
	Tase 2022
	Algtase 2025
	Sihttase 2027

	2.1.
	Sooline palgalõhe[footnoteRef:6] [6:  Ministeeriumi üldine sooline palgalõhe.] 

	10%
	4,6%[footnoteRef:7] [7:  Rahandusministeeriumi ülevaade, soolise palgalõhe suurus Sotsiaalministeeriumis 2025. a detsembri seisuga.] 

	<1%

	2.2. 
	Menetletud töökiusu ja diskrimineerimiskaebuste osakaal
	--
	100%
	100%


Eesmärgi keskmes on õiglase kohtlemise tagamine Sotsiaalministeeriumi töökorralduses. See aitab luua usaldusväärse ja turvalise töökeskkonna ning toetab organisatsiooni tulemuslikkust. Õiglane kohtlemine eeldab töötajatele võrdsete võimaluste tagamist ning võimalike ebavõrdse kohtlemise juhtumite läbipaistvat ja tõhusat käsitlemist.
Aastatel 2026–2027 keskendutakse töökiusu ja diskrimineerimise ennetamise süsteemi järjepidevale juurutamisele ning selle toimimisele usaldusväärse ja tõhusa tööriistana tööpere murekohtade lahendamisel. Samuti jätkatakse tööd soolise palgalõhe vähendamiseks Sotsiaalministeeriumis. Kavandatud tegevused toetavad ministeeriumi arengukava 2024–2027 strateegilise arengusuuna „Kaasaegne ja tuntud organisatsioon“ eesmärkide saavutamist..
Sihid aastateks 2028 – 2031
Soolise palgalõhe püsimine alla 1%
Palgalõhe analüüs sama või samaväärse töö puhul. 
Töökiusu ja diskrimineerimise ennetamise ja juhtumite käsitlemise süsteemi tõhususe jälgimine ja parendamine.
III eesmärk. Sotsiaalministeeriumi sooline tasakaal on paranenud
Eesmärgi saavutamist seiratakse järgneva mõõdiku abil: 
	jrk
	Mõõdik
	Tase 2022
	Algtase 2025
	Sihttase 2027

	3.1.
	Meeste osakaal töötajate ja teenistujate seas
	8%
	12%[footnoteRef:8] [8:  Detsember 2025 seis.] 

	15%


Eesmärgi keskmes on Sotsiaalministeeriumi töötajaskonna soolise tasakaalu parandamine, eelkõige poliitikakujundajate seas. Mitmekesine koosseis suurendab organisatsiooni võimekust täita oma ülesandeid, toetab kvaliteetseid otsuseid ja uuenduslikku lähenemist ning aitab paremini esindada erinevaid vaatenurki, kogemusi ja teadmisi.
Aastatel 2026–2027 liigutakse teadlikult ja järjepidevalt sooliselt tasakaalustatuma koosseisu suunas. Kavandatud tegevused toetavad ministeeriumi arengukava 2024–2027 strateegilise arengusuuna „Kaasaegne ja tuntud organisatsioon“ eesmärkide saavutamist.
Sihid aastateks 2028–2031
Järjepidev liikumine sooliselt tasakaalus[footnoteRef:9]  tööpere poole. [9:  Soolise tasakaalu all mõistetakse olukorda, kus kummagi soo osakaal organisatsioonis ei ole väiksem kui 40%.] 

IV eesmärk. Mitmekesisuse ja võrdse kohtlemise põhimõtted on Sotsiaalministeeriumis ühiselt mõistetud ja väärtustatud.
Eesmärgi saavutamist seiratakse järgnevate mõõdikute abil: 
	jrk
	Eesmärk
	Tase 2022
	Algtase 2025
	Sihttase 2027

	4.1.
	Küsimuse „Sotsiaalministeeriumis väärtustatakse teineteise austamist, mitmekesisuse ja võrdse kohtlemise põhimõtet“ skoor „Heaolu ja koostöö uuringus“
	5,6/7
	5,8/7
	6/7

	4.2.
	Kuni 12 kuud Sotsiaalministeeriumis töötanud inimeste osakaal Sotsiaalministeeriumi töötajatest, kes on läbinud mitmekesisuse koolituse
	--
	56%
	80%


Eesmärgi keskmes on ühtse mitmekesisust ja võrdset kohtlemist väärtustava organisatsioonikultuuri kujundamine ning hoidmine Sotsiaalministeeriumis. Jagatud väärtusruum ja teadlikkus toetavad lugupidavat koostööd, ennetavad pingeid ning loovad eeldused kaasavaks ja turvaliseks töökeskkonnaks
Aastatel 2026–2027 täiendatakse töötajatele suunatud mitmekesisuse koolitust ning tagatakse selle pakkumine kõigile uutele töötajatele. Mitmekesisuse ja võrdse kohtlemise teemad hoitakse järjepidevalt töökorralduses esiplaanil. Kavandatud tegevused toetavad ministeeriumi arengukava 2024–2027 strateegilise arengusuuna „Kaasaegne ja tuntud organisatsioon“ eesmärkide saavutamist.
Sihid aastateks 2028–2031
Mitmekesisust ja võrdset kohtlemist väärtustava organisatsioonikultuuri kinnistamine Sotsiaalministeeriumis.
Sotsiaalministeeriumi kogemuse laiendamine ja rakendamine rakendusasutustes.
Heade praktikate ja kogemuse jagamine teistele ministeeriumidele ja riigiasutustele.

Mitmekesisuse ja võrdse kohtlemise edendamise tegevuskava 2026–2027
	I eesmärk. Mitmekesisuse ja võrdse kohtlemise põhimõtted on lõimitud Sotsiaalministeeriumi poliitikakujundamisse süsteemselt ja järjepidevalt

	jrk
	Tegevus
	Tähtaeg
	Vastutaja(d)

	1.1. 
	Mitmekesisuse ja võrdse kohtlemise poliitikakujundamisesse lõimimise koordineerija ehk võrdsuslõime koordinaatori määramine
	II kv 2026
	Juhtkond

	1.2. 
	Läbirääkimised Majandus- ja kommunikatsiooniministeeriumi võrdsuspoliitikate osakonnaga võrdsuslõimealaseks koostööks 
	III kv 2026
	Võrdsuslõime koordinaator

	1.3. 
	Kuni kahe eelnõu või strateegia valimine võrdsuslõime piloteerimiseks Sotsiaalministeeriumis
	IV kv 2026
	Võrdsuslõime koordinaator

	1.4. 
	Koostööpartneri leidmine võrdsuslõime piloteerimiseks kuni kahe eelnõu või strateegia loomisel
	I kv 2027
	Võrdsuslõime koordinaator

	1.5. 
	Võrdsuslõime piloteerimine kuni kahe eelnõu või strateegia loomisel 
	30.11.2027
	Võrdsuslõime koordinaator

	1.6. 
	Uueks Sotsiaalministeeriumi arengukava perioodiks (2028–2031) võrdsuslõime eesmärkide ja tegevuskava täpsustamine.
	30.11.2027
	Võrdsuslõime koordinaator



	II eesmärk. Sotsiaalministeeriumis on tagatud õiglane kohtlemine

	jrk
	Tegevus
	Tähtaeg
	Vastutaja(d)

	2.1. 
	Soolise palgalõhe seiramine, sh palgalõhe tekkepõhjuste ja -kohtade analüüs
	I kv igal aastal alates 2027. aastast
	Personaliosakond

	2.2. 
	Töökiusu ja diskrimineerimiskaebuste seire ja analüüs
	I kv igal aastal alates 2027. aastast
	Siseauditi osakond

	2.3. 
	Uueks Sotsiaalministeeriumi arengukava perioodiks (2028–2031) õiglase kohtlemise tagamise eesmärkide ja tegevuskava täpsustamine.
	30.11.2027
	Personaliosakond



	III eesmärk. Sotsiaalministeeriumi sooline tasakaal on paranenud

	jrk
	Tegevus
	Tähtaeg
	Vastutaja(d)

	3.1. 
	Soolise võrdsuse fookusmooduli lisamine Sotsiaalministeeriumi töötajatele pakutavale mitmekesisuse koolitusele
	26.02.2027
	Personaliosakond

	3.2 
	Soolise võrdsuse ja soolise tasakaalu teemalise koolituse ja arutelu korraldamine Sotsiaalministeeriumi juhtide laboris
	26.02.2027
	Personaliosakond

	3.3. 
	Värbamiste toetamine soolise tasakaalu parandamise eesmärgil, sh värbamiskanalite, -sõnumite ja -praktikate alane nõustamine, vajadusel koostöös välise partneriga.
	pidev
	Personaliosakond

	3.4. 
	Soolise tasakaalu seiramine poliitikavaldkondade töötajate seas ning värbamisprotsessis
	pidev
	Personaliosakond

	3.5.
	Uueks Sotsiaalministeeriumi arengukava perioodiks (2028–2031) soolise tasakaalu parandamise eesmärkide ja tegevuskava täpsustamine.
	30.11.2027
	Personaliosakond



	IV eesmärk. Mitmekesisuse ja võrdse kohtlemise põhimõtted on Sotsiaalministeeriumis ühiselt mõistetud ja väärtustatud

	jrk
	Tegevus
	Tähtaeg
	Vastutaja(d)

	4.1. 
	Mitmekesisuse algkursuse uuendamine
	26.02.2026
	Personaliosakond

	4.2
	Mitmekesisuse algkursuse regulaarne läbiviimine kord kvartalis
	pidev
	Personaliosakond

	4.3. 
	Tööpere mitmekesisuse põhimõtete formuleerimine ja kommunikatsioon organisatsioonis
	30.06.2027
	Personaliosakond

	4.4. 
	Uueks Sotsiaalministeeriumi arengukava perioodiks (2028–2031) eesmärkide ja tegevuskava täpsustamine.
	30.11.2030
	Personaliosakond






Võrdsuskava loomine
Sotsiaalministeerium on sotsiaal- ja tervisepoliitika eestvedaja Eestis ning tööandja ligi 200 inimesele. Mõlemad rollid eeldavad, et mitmekesisuse ja võrdse kohtlemise edendamisse suhtutakse teadlikult, läbimõeldult ja eesmärgistatult. Vaid ühiseid väärtusi jagava ja mitmekesise, kultuurilise ning sotsiaalse mitmekesisuse suhtes avatud ja salliva tiimina on võimalik parimal viisil arvestada erinevate inimeste vajaduste ja huvidega. Peame oluliseks, et meie töötajad on motiveeritud ning soovivad panustada valdkonna arengusse. Samuti on oluline tagada töökeskkond, kus iga töötaja tunneb end väärtustatud ja kaasatuna, sõltumata oma isikuomadustest või taustast.
2025. aasta sügisel alustasime juhtkonna algatusel Sotsiaalministeeriumi mitmekesisuse ja võrdse kohtlemise edendamise kava 2023–2025 tulemuste kokkuvõtte koostamist ning uue kava koostamisega. Protsessi nõustasid ja toetasid Helen Biin ning Kärt Lüütsepp Civitta Eestist.
Võrdsuskava koostamisel analüüsisime statistikale, uuringutele ja dokumentidele ning juhtide ja töötajatega läbi viidud intervjuudele tuginedes ministeeriumi hetkeolukorda. Kaardistasime tööpere koosseisu, inimeste vaated ja vajadused mitmekesisuse ning võrdse kohtlemise edendamisel ning tuvastasime peamised arendusvajadused ja probleemkohad. Hetkeolukorra analüüsi põhjal toimusid 2025. aasta novembris ja detsembris aruteluseminarid, kus kujundati ühine arusaam ministeeriumile sobivatest eesmärkidest, arutati läbi nende saavutamiseks vajalikud tegevused ja edenemise seireks sobivad mõõdikud. Koostöös ministeeriumi juhtidega sõnastasime arutelude põhjal eesmärgid ning koostasime tegevuskava aastateks 2026–2027 ning määrasime esialgsed fookusteemad perioodiks 2028–2031.
Võrdsuskava uuendatakse koos Sotsiaalministeeriumi arengukava uuendamisega perioodiks 2028–2031. Dokumentide ajaline sünkroniseerimine on oluline, et tagada nende kooskõla ja ühiste strateegiliste eesmärkide toetamine.
Võrdsuskava rakendamine, seiramine ja uuendamine
Sotsiaalministeeriumi mitmekesisuse ja võrdse kohtlemise edendamise kava kehtib 2027. aasta lõpuni, kuid eesmärgid on planeeritud selliselt, et need oleksid relevantsed kuni 2031. aastani. Võrdsuskava viiakse ellu kõigi ministeeriumi struktuuriüksuste koostöös. Kava elluviimise eest vastutavad ministeeriumi juhtkond ja personaliosakond. Juhtkond tagab kava rakendamiseks vajalikud ressursid, sealhulgas tööaja ja rahalised vahendid.
Eesmärkide täitmist seiratakse kord aastas esimeses kvartalis vastavalt seatud mõõdikutele. Vajadusel ajakohastatakse eesmärke, mõõdikute sihttasemeid või tegevuskava. Ülevaade edusammudest esitatakse kord aastas ministeeriumi rahvakogul ning avaldatakse kodulehel. Iga-aastase seire ja vajadusel uuendamise eest vastutab personaliosakond.
Võrdsuskava uuendamine perioodiks 2028–2031 toimub 2027. aastal koos Sotsiaalministeeriumi arengukava uuendamisega aastateks 2028–2031. Uuendamisel lähtutakse kavas seatud sihtidest ning ajakohastatakse eelkõige mõõdikuid ja tegevuskava. Uuendamise eest vastutavad juhtkond ja personaliosakond.



Lisad
Lisa 1. Sotsiaalministeeriumi mitmekesisuse ja võrdse kohtlemise kava 2023–2025 elluviimine
2022. aasta sügisel koostatud kavas seati aastateks 2023–2025 kolm eesmärki:
I eesmärk: kõik tööpere liikmed on mitmekesisuse ja võrdse kohtlemise sisu ja kasu osas ühtses inforuumis.
II eesmärk: mitmekesisust ja võrdset kohtlemist edendatakse poliitikakujundamises toetavate tööriistade ja tööprotsesside abil.
III eesmärk: Sotsiaalministeerium on organisatsioon, kus kõigil inimestel on hea töötada. 
Tabelid 1–3 annavad ülevaate eesmärkide saavutamise seiramiseks seatud mõõdikutest ning nende saavutamisest. Veerus „september 2025“ on täidetud eesmärgid markeeritud rohelise, osaliselt täidetud eesmärgid kollase ning täitmata eesmärgid roosa värviga.
[bookmark: _Ref217235262]Tabel 1 2023–2025 kava I eesmärgi saavutamise seiramiseks seatud mõõdikud ja nende täitmine
	Mõõdik
	Algtase 2022
	Sihttase 2025
	September 2025

	Sotsiaalministeeriumi töötajatele on loodud mitmekesisuse ja võrdse kohtlemise koolituskava
	Puudub
	Olemas
	Olemas

	Mitmekesisuse ja võrdse kohtlemise koolituskava alusel koolitatud töötaja osakaal nende töötajate hulgas, kes on ministeeriumis töötanud vähemalt 6 kuud
	0%
	100%
	59%

	Loodud mitmekesisust ja võrdset kohtlemist tutvustavad info ja juhendmaterjalide arv
	Puudub
	Olemas
	Olemas


	Heaolu-uuringu keskmine skoor väitele „Tean Sotsiaalministeeriumi mitmekesisuse kava ja selle eesmärke“
	5,0/7
	--[footnoteRef:10] [10:  Mõõdiku sihttaset ei määratud] 

	5,6/7[footnoteRef:11] [11:  2024. aasta väärtus] 




Tabel 2 2023–2025 kava II eesmärgi saavutamise seiramiseks seatud mõõdik ja selle täitmine
	Mõõdik
	Algtase 2022
	Sihttase 2025
	September 2025

	Eelnõude arv, mille loomisel on piloteeritud ja tagasisidestatud sotsiaalse mõju hindamise metoodikat
	0
	3
	0



Tabel 3 2023–2025 kava III eesmärgi saavutamise seiramiseks seatud mõõdikud ja nende täitmine
	Mõõdik
	Algtase 2022
	Sihttase 2025
	September 2025

	Sotsiaalministeeriumi töökiusu ja diskrimineerimise süsteem 
	Puudub
	Olemas
	
Olemas


	Väljaspool Harjumaad (sh Tallinn) elavate Sotsiaalministeeriumi töötajate osakaal kõigist töötajatest
	18%
	40%
	30,8%

	Meeste osakaal töötajate hulgas 
	8%
	18%
	10,8%

	Alla 30–aastaste inimeste osakaal töötajate hulgas
	8%
	≥15%
	6,5%

	Sotsiaalministeeriumi sooline palgalõhe
	10%
	<1%
	8%

	Heaolu-uuringu keskmine skoor väitele „Sotsiaalministeeriumis väärtustatakse teineteise austamist, mitmekesisust ja võrdse kohtlemise põhimõtet”
	5,6/7
	6/7
	5,8/7

